ඊයේ දිනයේ ශ්‍රී ලංකා පොලිසිය විසින් මත්ද්‍රව්‍ය සම්බන්ධයෙන් විශේෂ වැටලීම් කිහිපයක් සිදුකර තිබෙනවා.මෙම වැටලීම් වලදී  කොටුගොඩ ජා ඇල ප්‍රදේශයේදී හෙරොයින් වර්ගයේ මත්ද්‍රව්‍ය කිලෝ එකයි ග්‍රෑම් 225 ක් සමඟ පුද්ගලයෙකු සහ කාන්තාවක් අත්අඩංගුවට ගෙන තිබෙනවා.අත්අඩංගුවට ගත් සැකකාරිය මහා පරිමාණ මත්කුඩු ජාවාරම්කාරියක් වන "වනාතේ අරුණි" නැමති 26 හැවිරිදි කාන්තාවක් වන අතර අත්අඩංගුවට ගත් අනෙක් පුද්ගලයා 29 හැවිරිදි ඇයගේ පෙම්වතා වන බවටයි වාර්තා වන්නේ.අත්අඩංගුවට ගත් සැකකරුවන් බොරැල්ල සහ කටුවන ප්‍රදේශවල පදිංචි බවයි පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ සඳහන් කළේ.එමෙන්ම වැඩිදුර විමර්ශනවලදී හෙළිවී ඇත්තේ මෙම මත්ද්‍රව්‍ය ජාවාරම මෙහෙයවා ඇත්තේ දැනට විදෙස් ගතව සිටින මත්ද්‍රව්‍ය ජාවාරම්කරුවකු වන පට්ටිය වත්තෙ නෙවිල් බවයි.